《沃洲山为新昌石秉殷赋》
明代·庄昶

我闻沃洲山，渺绝如仙洲。仙洲不可到，梦想空自遒。

清风为我不，白云为我辀。欲凭万古心，穷此天地幽。

何时沃洲仙，与我相绸缪。振衣鳌峰冈，濯足津溪流。

把画庖牺图，开卷大禹畴。六经不得志，万古重删修。

悠悠天壤间，邈矣吾何求。

作者简介：庄昶（1437～1499）明代官员、学者。字孔暘，一作孔阳、孔抃，号木斋，晚号活水翁，学者称定山先生，汉族，江浦孝义（今江苏南京浦口区东门镇）人。成化二年进士，历翰林检讨。因反对朝庭灯彩焰火铺张浪费，不愿进诗献赋粉饰太平，与章懋、黄仲昭同谪，人称翰林四谏。被贬桂阳州判官，寻改南京行人司副。以忧归，卜居定山二十余年。弘治间，起为南京吏部郎中。罢归卒，追谥文节。昶诗仿击壤集之体。撰有《庄定山集》十卷。